1. ΠΡΟΕΔΡΙΚΟΝ ΔΙΑΤΑΓΜΑ της 12/13 Αυγ. 1927 (Φ.Ε.Κ. Α΄ 171) Περί στολής των αξιωματικών του Λιμεν. Σώματος. Έχοντες υπ’ όψιν το άρθρ. 33 του από 27.5.27 Δ/τος «περί Δ.Ε.Ν.» προτάσει του Ημετέρου επί των Ναυτικών Υπουργού, απεφασίσαμεν και διατάσσομεν. Άρθρ.1.-1.Η στολή των αξιωματικών του Λιμενικού Σώματος είναι ομοία προς την στολήν των μη μαχίμων αξιωματικών του Πολεμικού Ναυτικού, με τας εξής διαφοράς: 2.(Καταργήθηκε από την περίπτ. α άρθρ. 5 Π.Δ. 98/23 Ιαν.-11 Φεβρ. 1982 (ΦΕΚ Α΄ 14) κατωτ. αριθ. 21). 3.Οι λιμενικοί αξιωματικοί φέρουσι τας διαφόρους στολάς των καθ’ ας περιστάσεις και οι αξιωματικοί του Πολεμικού Ναυτικού. 4.Τα αποδεικτικά ταυτότητος των λιμενικών αξιωματικών είναι όμοια προς τα των αξιωματικών του ΠΝ, φέρουσι δε επί της πρώτης σελίδος την επιγραφήν «Υπουργείον Ναυτικών-Διεύθυνσις Εμπορικού Ναυτικού» και υπογράφονται υπό του Τμηματάρχου του Α΄ τμήματος της Διευθύνσεως Εμπορικού Ναυτικού. Άρθρ.2.-1.Η στολή των υπαξιωματικών του Λιμενικού σώματος είναι ομοία προς την στολήν των υπαξιωματικών του Πολεμικού Ναυτικού προς ους εξομοιούνται. 2-3.(Δέον να θεωρηθούν ως μη ισχύουσαι. Περί των διακριτικών της στολής των υπαξιωματικών όρα Β.Δ. 3/8.11.1950 «περί διακριτικών στολών Λιμενικού Σώματος άρθρ. 1 παρ. 3).

[Source: greek_legal_code_raptarchis | Tokens: 1168]